Howard Keith Debono, wieħed mill-ġurija ta' X Factor Malta xerred messaġġ fuq il-profil tiegħu rigward it-tielet staġun ta' X Factor Malta li ser jibda llejla. Hu jsemmi dwar kemm din il-produzzjoni fih xogħol u tirrikjeda ħidma kbira mit-tim kollu biex tittella'. Howard ifakkar li hi diffiċli speċjalment f'mumenti li qed ngħixu fihom bħalissa li ttella' produzzjoni ta' dan il-kalibru. "Għandna ħabta ngergru, nfajru l-kliem u ma napprezzawx l-isforzi li saru b'tant passjoni." Howard isemmi kif ħafna drabi l-pubbliku ikun pront biex jikritika u jmaqdar iżda ftit huma dawk li jżommu f'moħħhom is-sagrifiċċji u l-isforzi li t-tim kollu jgħaddi minnhom biex spettaklu bħal dan iseħħ. Huwa importanti immens li filwaqt li nikritikaw b'mod kostruttiv u edukat, ma ninsewx li dak kollu li naraw fuq l-iscreen tagħna huwa biss parti mix-xogħol kbir li jagħmlu t-tim bil-kast u kru kollu. Lil Howard ser inkunu qed narawh illejla flimkien mal-ġurija sħabu waqt l-ewwel episodju ta' X Factor Malta fejn ser jirritorna llejla fid-20:45 fuq TVM. Awguri lill-kontestanti kollha. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. "Hemm Ċans Li L-Ewwel Xita Qawwija u Mifruxa Mal-Pajjiż Kollu..." - Għal Meta Hu Mistenni Dan? Ħasda Kbir Għall-Pazjenti u Ħaddiema Fl-Isptar Wara Li Lemħu Katavri Fil-Kuridur "Jien Ċert Li Se Tkun Eċċezzjonali Fix-Xogħol Tiegħek U Li Se Tagħmel Lil Missierek U Lil Ommok Kburin Ħafna" – Lawrence Gray "Nirċievi Telefonata Mingħand Bjorn U Qalli..." – Il-Kaboċċ Jingħata Aħbar Mill-Isbaħ